R9+(Kimmo)

**Kimmon matematiikan opetuksen kehittämissuunnitelma**
Matematiikan opettamista tietoteknisin menetelmin pidetään haastavana. Matematiikkaa on jo antiikin ajoista opetettu piirtämällä hiekkaan tai liitutaululle. //[|"Noli turbare circulos meos!"]// ei ollut oikea tapa motivoida geometrian opintoihin, olisiko sosiaalisesta mediasta hiekan korvaajaksi?
 * a) Idea, tavoitteet, kohderyhmä**


 * b) Lähestymistapa, lisäarvo, työtavat ja menetelmät**

Opiskelijan kiinnostus matematiikkaan pyritään synnyttämään yhteisöllisen kokemisen kautta. Kontaktituntien alussa kerrataan edellinen asia, varmistetaan, että kotitehtävien vastaukset ovat löytyneet ja käydään keskustelua blogikirjoituksista. Käydään lyhyesti läpi wikin kehittyminen edellisestä tunnista ja opiskellaan uusi asia kirjan ja netin esimerkkien avulla. Vihkoon kopiointi on minimoitu, teoria ja harjoitustehtävien ratkaisut löytyvät verkkoympäristöstä. Opettaja pyrkii kommentoimaan ja antamaan verkon kautta henkilökohtaista ja rohkaisevaa palautetta kaikille osallistujille.

Lisäarvona perinteiseen työskentelyyn on nähtävä opiskelijoiden muidenkin kuin matemaattisten taitojen kehittyminen. Netin rajattomat tietovarastot myös matematiikan alalta ovat jokaisen hyödynnettävissä ja opiskelijoiden kielitaito matematiikan alalta kehittyy samalla. Englanti on luonnontieteiden kieli ja samalla myös nähdään kulttuurieroja matematiikan sisällä. Matemaattisen formalismin kansainvälisyys tulee todelliseksi, kun kaikki on ymmärrettävissä kaavoista, vaikka sanavarasto olisikin suppea.

Kurssille on avattu ning-ympäristö sosiaalista toimintaa varten (luokkahuone). Jokainen käyttäjä muokkaa oman tilansa haluamakseen, lisää musiikkia, kuvia, linkkejä, videoita ja tuo näin omaa persoonallisuuttaan esille. Opiskelijoiden keskinäinen "rupattelu" ja kommentointi yhdistää kotitehtävien kanssa painiskelevia myös oppituntien välillä.
 * c) Oppimisympäristön suunnittelu ja sosiaalisen median hyödyntäminen**

Teoria kerätään erilliseen wikiin. Sisältö on oppikirjan sisällysluettelon pohjalta ja täydentyy kurssin kuluessa. Sisällöstä voi tarvittaessa keskustella wikissä, mutta ningin blogi on pääasiallinen paikka.

Opetushetket kerätään voicethread-palveluun. Keskeisimmät esimerkit ja teoria on opiskelijan kuunneltavissa milloin tahansa. Linkkejä myös youtubeen ja muihin videojakoihin hyödynnetään runsaasti.

_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _    [ Kommenttina Kimmon kehittämisuunnitelmaan: Olen käynyt useamman kerran kurkistamassa aloittamaasi integraalilaskennan kurssia, jossa toteutetaan ylläolevaa suunnitelmaa. Suunnitelma ja toteutustapa kumoavat täysin sen yleisen väitteen, että verkko-opetus ei sovi matematiikkaan! Mahtava aloitus! Siitä on nyt itsellenikin jotain "kättä pidempää" tuota ikuista matematiikkaväitettä vastaan! :-)

Muutama kysymys Kimmolle: Mikä on kontaktituntien osuus koko kurssista? Mitkä ovat olleet osallistujien ensikommentit kurssin toteutustavasta? Onko kukaan "eksynyt netin syövereihin" matematiikan opiskelun sijaan? Mikä on ollut oma työmääräsi verrattuna tavalliseen kurssiin? Tiedän, että samaan aikaan on toinen ryhmä normaalissa luokkaopetuksessa. Onko näillä kahdella ryhmällä jakson lopuksi sama koe? Onko itselläsi arvioita tulevien koetulosten saman- tai erilaisuudesta?

Ja vielä Kimmolle: Kellossasi taitaa olla enemmän kuin 24 tuntia vuorokaudessa, kun ehdit aina tehdä ja tutkia kaikkea uutta! Tai sitten on organisaatiokykysi kadehdittavasti mallillaan! :-)

Ritva ] __ Annukka: Sekä suunnitelmasi että toteutuksesi ovat todella onnistuneen oloisia, hienoa, että olet lähtenyt näin hyvin hyödyntämään erilaisia sosiaalisen median välineitä opetuksessasi. Sosiaalisen median välineitä on käytössä melko paljon, mutta ilmeisesti olet saanut rakennettua niistä toimivan kokonaisuuden niin, että opiskelijatkin osaavat liikkua ja toimia eri välineiden kanssa? Lisäksi mietin, käytättekö ja jos niin, miten ja miksi molempia kuvapalveluita? Entä miten ja mihin sosiaalisia kirjanmerkkejä käytetään? Ritva nosti jo esiin hyviä huomioita, joiden lisäksi itse mietin vielä, millä tavalla ja missä ohjaat opiskelijoita ja annat heille palautetta? Entä miltä tässä vaiheessa vaikuttaa, onko sosiaalinen media parempi hiekan korvike? :-) Lisäarvoa ja pedagogisia perusteita hankkeestasi ainakin löytyy runsaasti! _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

Kiitokset kommenteista Ritvalle ja Annukalle. Tässä vastauksia pohdintoihinne:

Kontaktitunteja on saman verran kuin kurssilla yleensäkin, eli 3 75 minuutin tapaamista viikossa. Verkko-opetuksella aikaa tuntilaskentaan jää enemmän, kun kirjoittamista on vähennetty. Hyödynnämme oppikirjaa ja netin sisältöjä, jotka suodatan etukäteen valmiiksi. Kotitehtävät jokainen tarkistaa blogistani laskettuaan ja tunnin alussa selvennetään vaikeimmat.

Oppiminen arvioidaan kurssin lopussa, koe on sama kuin rinnakkaisella, pelkästään lähiopetuksen varassa olevalla ryhmällä. lisäksi lupailin lisäpisteitä verkkoaktiivisuudesta. nyt mietin tehtäviä, joita opiskelijat voisivat suorittaa verkossa ja joita myös muut ryhmän opiskelijat voivat hyödyntää. Opiskelijan ohjaaminen tapahtuu blogikommentein ja oppitunnilla koetetaan saada laskurutiinit kuntoon.

En pidä ongelmana sitä, että opiskelijat surffailevat asiaan liittyen verkossa. Wiki on pyritty tekemään asialliseksi ja ning rennomaksi. Pyysin viimeksi opiskelijoilta anteeksi ja laskin yhden tehtävän liitutaululle. (muistatteko, se vihreä pinta jolle kirjoitetaan valkealla sotkevalla jutulla). Tuon olisi tietysti voinut välttää, jos olisi ehtinyt tehdä sen etukäteen jollakin web2.0 sovelluksella verkkoon. Nyt joudun varmaan tekemään saman vielä uudelleen ennen eläkkeelle jäämistäni...

Hiekka on hyvä vertaus web 2.0:lle. Kuka tahansa voi piirtää, mutta nyt tuotoksen löytäminen on helpompaa.